Die mentor van die span was die wêreldberoemde motorfietsontwerper Pierre Terblanche, wat deur die departement geborg is om ’n maand lank in die loop van die ontwerpsproses by die universiteit te werk.
• A hi fambeni is geen konvensionele fiets wat ’n yslike getrap van die ryer verg nie, maar word aangedryf deur elektrisiteit wat van waterstofbrandstofselle kom. Laasgenoemde is in die reël stil en betroubare eenhede omdat hulle geen bewegende dele het nie. Ofskoon daar ander soorte elektriese fietse in Suid-Afrika is, word dié deur loodbatterye aangedryf en nie deur brandstofselle nie.
Minister Pandor het by die bekendstellingsgeleentheid gesê dat die toekoms van elektriese fietse in baie opsigte gesien kan word in dit wat oor ’n dekade in China gebeur het. In 1998 was daar slegs 400 000 elektriese fietse in die land, maar in 2008 was daar 21 miljoen.